  Майя Бывальцева Удмуртиын 2018-тӥ арын укмысэтӥ классэз йылпумъясь 435 пиналъёс экзамен сётыны удмурт кылэз бырйизы, эшшо 12 адями — удмурт литератураез. Ивортодэтъя «Удмуртия» агентстволы со сярысь веразы элькунысь дышетонъя но тодосъя министерстволэн пресс-службаяз. Бигер кылэз 2 адями бырйиз. Вераны кулэ, кылем арын анай кылъя но литературая экзамен сётыны мылкыд каремъёс тросгес вал.  Тодэ вайытом, кылем арын удмурт кылъя тодон-валанъёссэс эскеризы 551 пиналъёс, «витьёс» басьтӥзы 179 пиналъёс. Со сяна, укмысэтӥ классэз йылпумъясь 15 адями анай кылын литератураез бырйиз: дас ньылез —  удмурт, одӥгез — бигер. Ватсалом, таяз арын Удмуртиын 15 сюрс 618 пиналъёс укмысэтӥ классэз йылпумъяло (2016-тӥ арын – 14 сюрс 685). Ӟуч кылъя но математикая экзаменъёсты ваньзы одно ик сётыны кулэ, эшшо кык тодметэз бырйыны луэ. Дышетонъя но тодосъя министерстволэн пресс-службаез ивортэмъя, тросэзгес пиналъёс обществознаниез (8 сюрс 590 адями) но информатикаез (5 сюрс 90 адями) быръё. Укмысэтӥ классысь потӥсьёслэн экзаменъёссы 25-тӥ куартолэзе кутскозы но 9-тӥ инвожоозь мынозы.  Тегъёс: Дышетон Ижкар Удмуртия экзамен пиналъёс удмурткыл Дышетонъянотодосъяминистерство  